Minst sju drept i angrep mot NATO-base i Afghanistan
Afghansk politi bekrefter ifølge AP at det var en stor eksplosjon på NATO-basen fem kilometer utenfor byen Kost, nær grensen til Pakistan. Foreløpige meldinger går ut på at sju personer ble drept og 13 såret. Angrepet rammet den første kontrollposten utenfor en av NATOs militærbase. Nato bekrefter at opprørere har angrepet en av basene deres i øst, men sier det er for tidlig å gi noen ytterligere kommentarer. Taliban tar på seg skylden og sier at de sendte et kjøretøy lastet med store mengder eksplosiver inn i basen. Vold og uro har preget Afghanistan siden Taliban startet en offensiv i april. De har lovet å angripe afghanske myndigheter og sikkerhetsstyrker, i tillegg til de 130.000 utenlandske soldatene som befinner seg i landet.
En selvmordsbomber drepte fredag sju afghanere like ved en NATO-base øst i landet, opplyser en afghansk sikkerhetskilde.